Винка Саздова

Кратка биография

“Колкото повече даваш, толкова повече получаваш.

Актът на отдаване умножава любовта.”

Винка Саздова е родена в село Стрезовце, Македония. Завършва висшето си образование в Скопие, където се дипломира от Катедрата по психология на Философския Факултет.

През 1992 г. тя се присъединява към екипа на ИК “Култура”, а две години по-късно става директор и главен редактор на новосформираната ИК “ЗУМПРЕС”, която скоро ще се превърне в една от най-продуктивните издателски къщи в Македония с над 300 заглавия, публикувани в различни области – романи, класическа литература, философия, популярна психология и т.н.

През1999 г. Винка Саздова основава своя собствена издателска къща, която носи името TRI Publishing Centre. ИК “TRI” е единствената издателска къща печелила три пъти за последните 10 години най-престижната награда за литература в Република Македония, а именно: Роман на годината на ежедневник “Утринен Вестник”.

Нейният първи роман “Последният чай”, се превръща в сензация за по-малко от месец!

 „Последният чай” 
(синопсис)
„Последният чай” на Винка Саздова е роман за стремежа на една жена да преодолее страха от смъртта и да открие смисълa на живота си. Четирийсетгодишната главна героиня внезапно решава да напусне семейството си и да се впусне в едно духовно пътуване далеч от дома - към Индия. Но какво я отвежда толкова далеч? Страхът от спомена за смъртта на баща й. 
Убедена, че само в Индия може да намери отговорите, тя предприема Пътешествието на своя живот, което ще я поведе към Истината. Изпълнена с надежда да срещне Учителя, който да й покаже пътя към себепознанието, тя се отправя към неизвестното.
Но скоро разбира, че отговорите не се крият в неговите лекции, а са вътре в нея и само тя може да ги открие.
За нейна изненада, ашрамът, където живее Учителя, не е „някаква дребна, разнебитена барака с кръгъл двор, където хората се молят и медитират на спокойствие”, а е цял един град озарен от духовност и красота, където цветове, аромати и лица се преплитат в една неповторима картина, която стопля и най-студената душа. 
В него тя преоткрива собствените си нужди чрез нуждите на другите, научава, че само чрез общуване може да получи отговор на своите търсения, че погледлеждането навътре в душата е онова, което поставя новото начало в живота. Именно на това свещено място, съдбата я среща с Елена, Савита и Тара. Три жени, които крият своите тъжни истории от света, но са готови да ги споделят с една чужденка, защото Учителят твърди, че историите трябва да бъдат разказвани.
Елена намира убежище сред книгите в старата библиотека, когато сърцето й бива разбито от нейния любовник. Савита пък, едва 10-годишна бива продадена на мъж 20 години по-възрастен от нея и се влюбва в сина му, само за да  бъде прогонена. Разочарованието, което любовта й донася, я отвежда в Ашрама, където намира утеха и преоткрива вярата си в живота.
Но историята, която оказва най-силно влияние върху главната героиня по нейния път към себе откриването, е тази на Тара. В началото на тяхното приятелство, Тара приема ролята на майка- хранител. Тя развежда новодошлата из ашрама и се превръща в неин съветник и слушател. Но когато странна епидемия избухва и Тара се разболява тежко, ролите се разменят. 

Тара е тази, която успява да помогне на главната героиня в последния етап от нейното пътешествие. В болестта на Тара, героинята припознава смъртта на своя баща, но този път тя има шанса да остане до край с Тара и да изпълни предсмъртното й желание, а именно да занесе едно писмо до майка й.
Така главната героиня най-сетне успява да превъзмогне смъртта на баща си и да излекува душата си. Научава се не само как да живее в хармония с миналото, но и как да отвори сърцето си за бъдещето. Превъзмогнала своите търсения, тя се отправя към дома.

